อำเภอวังโป่ง

วังโป่ง เป็น 1 ใน 11 อำเภอของจังหวัดเพชรบูรณ์ เดิมเป็นตำบลในอำเภอนครป่าหมาก (อำเภอวังทอง) ของจังหวัดพิษณุโลก ต่อมาในปี พ.ศ. 2451 ได้โอนมาขึ้นกับกิ่งอำเภอชนแดน วันที่ 26 มีนาคม พ.ศ. 2506 และเป็นตำบลในความปกครองของอำเภอชนแดนเรื่อยมา จากนั้นได้แยกเป็น "กิ่งอำเภอวังโป่ง"ราชกิจจานุเบกษา, ประกาศกระทรวงมหาดไทย เรื่อง แบ่งท้องที่อำเภอชนแดน จังหวัดเพชรบูรณ์ ตั้งเป็นกิ่งอำเภอวังโป่ง [ออนไลน์], 15 พฤศจิกายน 2526 . แหล่งที่มา http://www.ratchakitcha.soc.go.th/DATA/PDF/2526/D/179/4237.PDF   และมีพระราชกฤษฎีกาตั้งเป็นอำเภอปี พ.ศ. 2533ราชกิจจานุเบกษา, ประกาศกระทรวงมหาดไทย เรื่อง ตั้งและกำหนดเขตตำบลในท้องที่กิ่งอำเภอน้ำหนาว และกิ่งอำเภอวังโป่ง จังหวัดเพชรบูรณ์ [ออนไลน์],17 สิงหาคม 2533 . แหล่งที่มา www.ratchakitcha.soc.go.th/DATA/PDF/2533/D/149/47.PDF    เป็นอำเภอที่มีเขตติดต่อกับจังหวัดพิจิตรและจังหวัดพิษณุโลก

  ประวัติ 
อำเภอวังโป่ง เดิมอยู่ในการปกครองของอำเภอชนแดน ต่อมาเมื่อปี พ.ศ. 2526 ได้มีการประกาศกระทรวงมหาดไทย แยกตำบลวังโป่ง ตำบลท้ายดงและตำบลซับเปิบ ตั้งเป็นกิ่งอำเภอ ชื่อ "กิ่งอำเภอวังโป่ง" เมื่อวันที่ 1 ธันวาคม พ.ศ. 2526 และยกฐานะขึ้นเป็นอำเภอวังโป่ง เมื่อวันที่ 22 พฤษภาคม พ.ศ. 2533 และตั้งตำบลวังหินและตำบลวังศาลเพิ่มขึ้นอีกสองตำบล

ชื่ออำเภอวังโป่ง ตามประวัติเล่าสืบต่อกันมาว่า ในสมัยกรุงรัตนโกสินทร์ตอนต้นประมาณ ร.ศ. 20 (พ.ศ. 2345) ได้มีราษฎรจากบริเวณตัวเมืองเพชรบูรณ์แถบบ้านนายม จำนวน 40 ครอบครัว อพยพข้ามเทือกเขาไปทางทิศตะวันตกและได้เลือกเอาบริเวณที่ราบใกล้ลำน้ำ มีดินโป่ง เป็นที่ตั้งถิ่นฐานบ้านเรือน เรียกว่า "บ้านวังดินโป่ง" ต่อมากลายเป็น "บ้านวังโป่ง" ซึ่งเป็นชุมชนเก่าแก่ของอำเภอในปัจจุบันบรรยายสรุป อำเภอวังโป่ง จังหวัดเพชรบูรณ์, ที่ทำการปกครองอำเภอ ฝ่ายบริหารงานปกครอง,2560 

 ที่ตั้งและอาณาเขต 
อำเภอวังโป่งตั้งอยู่ทางตะวันตกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อกับอำเภอเนินมะปราง (จังหวัดพิษณุโลก) และอำเภอเมืองเพชรบูรณ์ มีสันเขาใหญ่ ในเขตห้ามล่าสัตว์ป่าวังโป่ง-ชนแดน เป็นเส้นแบ่งเขต
 ทิศตะวันออก ติดต่อกับอำเภอเมืองเพชรบูรณ์ มีสันเขารัง และสันเขาฟันฟืน เป็นเส้นแบ่งเขต
 ทิศใต้ ติดต่อกับอำเภอชนแดนและอำเภอทับคล้อ (จังหวัดพิจิตร)  มีสันเขาไผ่ สันเขาช้าง สันเขาปอ และคลองลำหมีตาย เป็นเส้นแบ่งเขต
 ทิศตะวันตก ติดต่อกับอำเภอทับคล้อ (จังหวัดพิจิตร) และอำเภอเนินมะปราง (จังหวัดพิษณุโลก) มีคลองสายยางรุ้ง แนวแปลงที่ดิน สันเขาหม้อ แนวแปลงที่ดิน และคลองตะเคียน เป็นเส้นแบ่งเขต 

 การแบ่งเขตการปกครอง 
 การปกครองส่วนภูมิภาค 
อำเภอวังโป่งแบ่งพื้นที่การปกครองออกเป็น 5 ตำบล 64 หมู่บ้าน ได้แก่

1.วังโป่ง     (Wang Pong)     13 หมู่บ้าน2.ท้ายดง     (Thai Dong)      13 หมู่บ้าน 3.ซับเปิบ     (Sap Poep)    9 หมู่บ้าน 4.วังหิน      (Wang Hin)    17 หมู่บ้าน 5.วังศาล     (Wang San)    12 หมู่บ้าน 

 การปกครองส่วนท้องถิ่น 
ท้องที่อำเภอวังโป่งประกอบด้วยองค์กรปกครองส่วนท้องถิ่น 7 แห่ง ได้แก่
 เทศบาลตำบลท้ายดง ครอบคลุมพื้นที่บางส่วนของตำบลท้ายดง
 เทศบาลตำบลวังโป่ง ครอบคลุมพื้นที่บางส่วนของตำบลวังโป่ง
 องค์การบริหารส่วนตำบลวังโป่ง ครอบคลุมพื้นที่ตำบลวังโป่ง (นอกเขตเทศบาลตำบลวังโป่ง)
 องค์การบริหารส่วนตำบลท้ายดง ครอบคลุมพื้นที่ตำบลท้ายดง (นอกเขตเทศบาลตำบลท้ายดง)
 องค์การบริหารส่วนตำบลซับเปิบ ครอบคลุมพื้นที่ตำบลซับเปิบทั้งตำบล
 องค์การบริหารส่วนตำบลวังหิน ครอบคลุมพื้นที่ตำบลวังหินทั้งตำบล
 องค์การบริหารส่วนตำบลวังศาล ครอบคลุมพื้นที่ตำบลวังศาลทั้งตำบล

 เศรษฐกิจและโครงสร้างพื้นฐาน 
 เกษตรกรรม 
ประชากรจำนวนร้อยละ 90 ของทั้งหมดประกอบอาชีพเกษตรกรรมโดยมีพื้นที่การเพาะปลูกรวม 193,937 ไร่ แยกเป็น 
 ข้าวนาปี 77,868 ไร่ 
 ข้าวโพดเลี้ยงสัตว์ 47,868 ไร่ 
 ถั่วเขียว 25,100 ไร่ 
 ถั่วเหลือง 6,250 ไร่ 
 มะขามหวาน 11,608 ไร่ 
 มะม่วง 7,570 ไร่ 
 พืชผัก 1,700 ไร่ 
 ไม้ผลอื่น ๆ 14,450 ไร่ 
 มันสำปะหลัง  1,517 ไร่ 

 ปศุสัตว์ 
การเลี้ยงสัตว์ในอำเภอวังโป่งมีลักษณะเป็นการเลี้ยงรายย่อยหรือเลี้ยงในครัวเรือน กระจายอยู่ทั่วไปในตำบลและมีการรวมกลุ่มกันบ้าง เช่น ชมรมอนุรักษณ์และพัฒนาไก่พื้นเมือง กลุ่มผู้เลี้ยงไก่ กลุ่มผู้เลี้ยงสุกร เป็นต้น

 โค 7,010 ตัว 
 แพะ 259 ตัว
 กระบือ 1,049 ตัว
 สุกร 730 ตัว  

 การคมนาคม 
มีเส้นทางคมนาคมที่สำคัญ คือ

ถนนสายชนแดน-วังหิน (หมายเลข 1205) เป็นถนนลาดยางอยู่ในความรับผิดชอบของกรมทางหลวง เชื่อมต่อระหว่างอำเภอวังโป่งกับอำเภอชนแดน ระยะทาง 20 กิโลเมตร
ถนนสายวังโป่ง-หนองขนาก (หมายเลข 1301) เป็นถนนลาดยางของกรมทางหลวง เชื่อมต่อกับจังหวัดพิจิตร ระยะทาง 24 กิโลเมตร
ถนนสายดงลึก-วังแช่กลอย เป็นถนนลาดยางของกรมทางหลวงชนบทเพชรบูรณ์ มีระยะทาง 12 กิโลเมตร
ถนนสายวังชะนาง-ดงขุย เป็นถนนลาดยางของกรมโยธาธิการ เชื่อมต่อกับอำเภอชนแดน ระยะทาง 25 กิโลเมตร

 ประชากรและสังคม 
 การศึกษา 
อำเภอวังโป่ง มีสถานศึกษาทั้งในระบบโรงเรียนและนอกระบบโรงเรียน ดังนี้
 ระดับประถมศึกษา จำนวน 21 แห่ง
 ระดับมัธยมศึกษา จำนวน 2 แห่ง
 การศึกษานอกระบบ ปัจจุบันมีครู/อาจารย์ 9 คน นักเรียน 740 คน
 ห้องสมุด 1 แห่ง

 ศาสนา 
ประชาชนส่วนใหญ่ร้อยละ 96 นับถือศาสนาพุทธ ส่วนที่เหลือนับถือศาสนาคริสต์ ศาสนาอิสลาม
 วัด/สำนักสงฆ์ จำนวน 31 แห่ง
 ที่พักสงฆ์ จำนวน 18 แห่ง
 โบสถ์คริสต์ จำนวน 3 แห่ง (ตำบลวังโป่ง,ตำบลวังหิน)
 สุเหร่า จำนวน 1 แห่ง

 การสาธารณสุข 
อำเภอวังโป่ง มีการบริการด้านสาธารณสุข ดังนี้
 โรงพยาบาล 1 แห่ง ขนาด 30 เตียง มีแพทย์ 5 คน เภสัชกร 3 คน ทันตแพทย์ 3 คน พยาบาล 25 คน และเจ้าหน้าที่อื่นๆอีก 138 คน
 สถานอนามัยประจำตำบล จำนวน 8 แห่ง มีเจ้าหน้าที่สาธารณสุข 54 คน ผู้ช่วยพยาบาลอาสาอำเภอ 10 คน แพทย์แผนไทย 2 คน
 คลินิก 6 แห่ง

 การรักษาความสงบเรียบร้อย 
ในพื้นที่อำเภอวังโป่ง ในสภาพปัจจุบัน ไม่ค่อยมีเหตุการณ์รุนแรงที่ส่งผลกระทบต่อความมั่นคง โดยมีอัตรากำลัง ดังนี้
 สถานีตำรวจภูธรอำเภอวังโป่ง มีอัตรากำลังทั้งสิ้น 62 นาย โดยแยกออกเป็น นายตำรวจชั้นสัญญาบัตร 22 นาย และตำรวจชั้นประทวน 40 นาย
 กองร้อยอาสาอำเภอวังโป่ง มีอัตรากำลังรวมทั้งสิ้น 8 นาย
 ชุดปฏิบัติการรักษาความสงบ กองพันทหารสื่อสารที่ 11 อำเภอวังโป่ง 6 นาย

 รายชื่อนายอำเภอ 
+ทำเนียบปลัดอำเภอผู้เป็นหัวหน้าประจำกิ่งอำเภอวังโป่งลำดับที่ชื่อ-ชื่อสกุลระยะเวลาดำรงตำแหน่ง1นายวัลลภ วรรณาดิเรก1 ธันวาคม 2526 - 14 มิถุนายน 25302นายชาญยุทธ ประเสริฐสิน15 มิถุนายน 2530 - 1 เมษายน 25333นายพยนต์ สุวรรณสม2 เมษายน 2533 - 21 พฤษภาคม 2533
+ทำเนียบนายอำเภอวังโป่งลำดับที่ชื่อ-ชื่อสกุลระยะเวลาดำรงตำแหน่ง1นายพยนต์ สุวรรณสม22 พฤษภาคม 2533 - 11 ตุลาคม 25352นายสมบัติ แสงสุข12 ตุลาคม 2535 - 16 ตุลาคม 25373นายสัญญา สันทัด17 ตุลาคม 2537 - 17 พฤษภาคม25414นายสถิตย์ ทำทัน18 พฤษภาคม 2541 - 17 เมษายน 25435นายดวงเด่น ไชยคุณ18 เมษายน 2543 - 10 มิถุนายน 25446นายประวิทย์ ประวัติเมือง11 มิถุนายน 2544 - 5 ตุลาคม 25467นายมานิตย์ เฉลิมภาค6 ตุลาคม 2546 - 24 กันยายน 25478นายยงยุทธ หงษ์ทอง4 มกราคม 2548 - 25 ธันวาคม25489นายพิบูลย์ หัตถกิจโกศล26 ธันวาคม 2548 - 11 พฤศจิกายน 255010นายสำรวย คงสอน 12 พฤศจิกายน 2550 - 30 กันยายน 255311นายกิตติศักดิ์ ศรีนพคุณ1 มีนาคม 2554 - 12 ธันวาคม 255412นายสมยศ รอดแช่ม13 ธันวาคม 2554 - 12 มกราคม 255713นายสุเมธ ธีรนิติ13 มกราคม 2557 - 26 มกราคม 255814นายสกล แก้วปวงคำ2 เมษายน 2558 - 13 พฤศจิกายน 255815นายปกรณ์ ตั้งใจตรง16 พฤศจิกายน 2558 - 20 พฤศจิกายน 255916นายชาครินทร์ อินอิ่ม21 พฤศจิกายน 2559 - 15 ตุลาคม 256017นายสหชัย แจ่มประสิทธิ์สกุล16 ตุลาคม 2560 - ปัจจุบัน

อ้างอิง

วังโป่ง